मुनव्वर राना

मुनव्वर राना (26 नवंबर 1952–14 जनवरी 2024), रायबरेली, उत्तर प्रदेश मे पैदा होने वाले मुनव्वर उर्दू भाषा के साहित्यकार थे। इनके द्वारा रचित एक कविता शाहदाबा  के लिये उन्हें सन् 2014 में साहित्य अकादमी पुरस्कार से सम्मानित किया गया। वे लखनऊ में रहते थे।  

भारत-पाकिस्तान बंटवारे के समय उनके बहुत से नजदीकी रिश्तेदार और पारिवारिक सदस्य देश छोड़कर पाकिस्तान चले गए। लेकिन साम्प्रदायिक तनाव के बावजूद मुनव्वर राना के पिता ने अपने देश में रहने को ही अपना कर्तव्य माना। मुनव्वर राना की शुरुआती शिक्षा-दीक्षा कलकत्ता (नया नाम कोलकाता) में हुई। राना ने ग़ज़लों के अलावा संस्मरण भी लिखे हैं। उनके लेखन की लोकप्रियता का अनुमान इसी बात से लगाया जा सकता है कि उनकी रचनाओं का ऊर्दू के अलावा अन्य भाषाओं में भी अनुवाद हुआ है।

 कृतियाँ 
मुनव्वर राना की अब तक एक दर्जन से ज्यादा पुस्तकें प्रकाशित हो चुकी हैं, जिनमें प्रमुख हैं :
 माँ
 ग़ज़ल गाँव
 पीपल छाँव
 बदन सराय
 नीम के फूल
 सब उसके लिए
 घर अकेला हो गया
 कहो ज़िल्ले इलाही से
 बग़ैर नक़्शे का मकान
 फिर कबीर
 नए मौसम के फूल

 पुरस्कार एवं सम्मान 
 अमीर ख़ुसरो अवार्ड 2006, इटावा
 कविता का कबीर सम्मान उपाधि 2006, इंदौर
 मीर तक़ी मीर अवार्ड 2005 
 शहूद आलम आफकुई अवार्ड 2005, कोलकाता
 ग़ालिब अवार्ड 2005, उदयपुर 
 डॉ॰ जाकिर हुसैन अवार्ड 2005, नई दिल्ली 
 सरस्वती समाज अवार्ड 2004 
 मौलाना अब्दुर रज्जाक़ मलीहाबादी अवार्ड 2001 (वेस्ट बंगाल उर्दू अकादमी )
 सलीम जाफरी अवार्ड 1997 
 दिलकुश अवार्ड 1995
 रईस अमरोहवी अवार्ड 1993, रायबरेली
 भारती परिषद पुरस्कार, इलाहाबाद 
 हुमायूँ कबीर अवार्ड, कोलकाता
 बज्मे सुखन अवार्ड, भुसावल
 इलाहाबाद प्रेस क्लब अवार्ड, प्रयाग
 हज़रत अलमास शाह अवार्ड
 सरस्वती समाज पुरस्कार 2004 
 अदब अवार्ड 2004
 मीर अवार्ड
 मौलाना अबुल हसन नदवी अवार्ड 
 उस्ताद बिस्मिल्लाह खान अवार्ड 
 कबीर सम्मान

सन्दर्भ

इन्हें भी देखें
 उर्दू शायरों की सूची

बाहरी कड़ियाँ
 कविताकोश पर मुनव्वर राना
 अधिकरिक जालस्थल

श्रेणी:कवि
श्रेणी:शायर
श्रेणी:उत्तर प्रदेश के लोग
श्रेणी:1952 में जन्मे लोग
श्रेणी:उर्दू शायर
श्रेणी:साहित्य अकादमी द्वारा पुरस्कृत उर्दू भाषा के साहित्यकार